22/11/2013 | Administración LocalMunicipal
Mugardos
Bases da convocatoria pública de subvencións municipais a entidades sen ánimo de lucro 2013

Pola Resolución da Alcaldía núm.945/2013, de data 14.11.2013, prestouse aprobación ás bases que rexerán a convocatoria pública de subvencións municipais a entidades sen fin de lucro, para o ano 2013, cuxo texto se trancribe de seguido para os efectos de xeral coñecemento: O obxecto e finalidade da subvención é o de apoiar ás entidades locais sen ánimo de lucro na creación ou mantemento de actividades de interese público, que promovan o fomento da cultura e o deporte, e os intereses xerais ou sectoriais dos veciños/as. Para tal efecto, e sendo a contía total máxima das subvencións convocadas para entidades deportivas 9.350 € e para entidades culturais 15.650 €, dentro dos créditos dispoñíbeis, gastos imputables ás partidas 340.489.00 e 330.489.00, respectivamente, do orzamento vixente, prorrogado do ano 2011, polo obxecto das axudas e subvencións terase dereito a percibir: a) Transferencias correntes a entidades sen fin de lucro para realizar actividades culturais: asociacións culturais, asociacións de veciños/as e comisións de festas (estas últimas sexan asociacións ou comunidades de ben sen personalidade xurídica). b) Transferencias correntes a entidades sen fin de lucro para realizar actividades deportivas: asociacións deportivas.2.1.- Poderán concorrer a optar a estas subvencións as entidades, organismos ou asociacións xuridicamente constituídas que teñan os seguintes requisitos e fins: a) Carecer de fins de lucro. b) Estar debidamente inscritas no Rexistro Municipal de asociacións e entidades do Concello nos termos previstos no artigo 236, parágrafos 2, 3 e 4 do vixente Regulamento de organización, funcionamento e réxime xurídico das entidades locais. c) Estar ao día das xustificacións de subvencións concedidas no anterior exercicio ou ter solicitado unha prórroga debidamente xustificada e aprobada pola Xunta de Goberno. d) Non adebedar cantidade ningunha ao Concello por calquera concepto.2.2.- As peticións de cultura e deportes poderán ser solicitadas por persoas físicas sempre que cumpran os requisitos sinalados nas letras a e b do punto anterior.3.1.- As subvencións e axudas que se outorguen en cada convocatoria ao abeiro das presentes bases, terán como finalidade a realización de actividades de carácter cultural, deportivo, de defensa de dereitos dos veciños e veciñas e o mantemento das entidades que as desenvolven. Inclúense as festas patronais da vila e das parroquias.4.1.- As solicitudes deberán presentarse no modelo normalizado que se facilitará no Rexistro Xeral do Concello.4.2.- Debido ao carácter urxente da convocatoria os prazos de presentación de solicitudes e de subsanación de deficiencias reduciránse á metade, sendo o prazo para presentar as solicitudes dez (10) días naturais contados a partir do seguinte á publicación destas bases no Boletín Oficial da Provincia, en horario de oficina. Non se terán en conta as solicitudes que se reciban no rexistro de entrada unha vez transcorrido dito prazo, con independencia do procedemento que se utilice, nin as que non se presenten en modelo oficial.4.3.- No caso de solicitudes defectuosas, concederase un prazo de cinco (5) días para a súa corrección, arquivándose sen máis trámites cando non se remedien os defectos.4.4.- Unha vez formulada polo órgano instrutor a proposta de resolución provisional, está será publicada no taboleiro de edictos do concello e no apartado “Convocatorias” da sección “Actualidade” da páxina web municipal (www.concellomugardos.org/es), aos efectos de que polos interesados se formulen as alegacións que consideren convintes no prazo de dez (10) días habiles. Neste mesmo prazo, e para o caso de que o importe solicitado fose superior ao proposto polo órgano instrutor, os interesados poderán reformular as súas solicitudes.4.5.- Aos efectos do previsto no art.42 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, o prazo máximo para resolver as solicitudes de subvención será de tres meses contados a partir do día en que remate o prazo establecido na convocatoria para presentalas e o silencio da administración terá carácter desestimatorio. O acordo de resolución da subvención será notificado ao solicitante. No caso de concesión, expresarase a contía da subvención, forma de pagamento, condicións nas que se outorga e os medios de control que, no seu caso, se establezan. As solicitudes de subvención deberán presentarse no modelo normalizado que se facilitará no Rexistro Xeral do Concello, e no que se expresará: 1. Fotocopia compulsada da tarxeta do CIF da entidade.2. Fotocopia dos estatutos da entidade.3. Datos da entidade bancaria a que se transferirá o importe da subvención que poida concederse consonte co anexo 2º. da O. M do 27/12/95, BOE 03/01/96, modificado pola Orde OMEH do 20 de abril de 1998 (BOE n.º 111/09.05.1998). 4. Fotocopia compulsada da tarxeta do NIF do/a representante.5. Certificación acreditativa do acordo de solicitude e do nomeamento do/a representante para as súas relacións co Concello.6. Declaración do/a representante de non estar incurso en causas de incompatibilidade ou incapacidade para contratar e recibir subvencións da Administración pública e de aceptación das bases da convocatoria.7. Memoria das actividades desenvolvidas pola entidade no ano anterior.8. Memoria xustificativa da necesidade da subvención que se solicita.9. Certificación acreditativa, declaración responsábel ou autorización para que o concello obteña a certificación conforme a entidade non é debedora da Facenda Pública e está ao corrente das súas obrigas coa Seguridade Social.10. Acreditación, ou autorización para que o concello a faga de oficio, de estar ao corrente de pagamento de todo tipo de obrigas fiscais co Concello.11. Memoria explicativa da/s actividade/s que se van a realizar, que fará mención ás persoas beneficiadas directa ou indirectamente pola axuda, denominación específica, obxectivos e fins concretos e o calendario fixado.12. Presuposto detallado da actividade, con expresión dos gastos e ingresos previstos. Deberanse consignar ás axudas para o mesmo fin de outras entidades públicas ou privadas.13. Importe da subvención solicitada. No suposto de que xa obren en poder do Concello os documentos relacionados nos apartados 1, 2, 3 e 4, certificación expedida polo Secretario da entidade, co visto e prace do seu presidente, acreditativo de tales extremos.6.1.- O procedemento ordinario de concesión de subvencións tramitarase en réxime de concorrencia competitiva.6.2.- Co obxecto de avaliar a documentación achegada xunto coas solicitudes, constituirase unha Comisión de Valoración formada polo Vicepresidente da Comisión Informativa de Cultura, Deportes, Educación, Política Lingüística e Participación Cidada, que actuará como presidente, o técnico de deportes municipal, a animadora sociocultural, a interventora municipal e a administrativa da área de cultura e deportes, que actuará como secretaria, que emitirá informe debidamente motivado respecto dos criterios que se sinalan no apartado 6.4. das presentes bases.6.3.- O Presidente da Comisión Informativa de Cultura, Deportes, Educación, Política Lingüística e Participación Cidada, ou a persoa que o substitúa, será o órgano competente para instruír o procedemento, e será o encargado de formular a proposta de resolución provisional, á vista do expediente e do informe da Comisión de Valoración.6.4.- A Xunta de Goberno Local será o órgano competente para a resolución das peticións de subvencións ou axudas, previa formulación de proposta de resolución definitiva polo órgano instrutor, e segundo os criterios que a continuación se sinalan: 1. Contemplarase a representatividade no municipio, número de beneficiarios/as, gozando de especial consideración aquelas actividades que se aborden conxuntamente por varias entidades.2. Terase en conta o grao de interese xeral ou sectorial da actividade que se propoña realizar, e a coordinación e complementariedade cos programas municipais; e a súa contribución á vertebración da estructura cultural e deportiva do concello.3. Considerarase a súa capacidade económica autónoma e as axudas que reciban doutras entidades públicas.4. Terase en conta o uso e fomento da lingua galega no ámbito de actuación de cada sociedade.5. Valorarase o carácter periódico ou permanente das actividades subvencionadas agás que se trate de actos puntuais e de carácter extraordinario que inciten á participación social, cultural ou deportiva.6. Valorarase a promoción e difusión da música.7. Valorarase a promoción e difusión do teatro.8. Valorarase a colaboración co Concello no desenvolvemento de actividades de utilidade pública e interese social (deportivas, culturais, educativas,.). 7.1.- O prazo de xustificación será de quince (15) días naturais, contados a partir do día seguinte da recepción da notificación da subvención concedida polo Concello.7.2.- O pagamento da subvención concedida materializarase mediante ingreso na conta da entidade financieira sinalada polo beneficiario/a na documentación achegada.8.1.- A proposta de resolución provisional realizarase mediante publicación da mesma no Taboleiro de Edictos deste Concello e no apartado “Convocatorias” da sección “Actualidade” da páxina web do Concello de Mugardos (www.concellodemugardos.org/es). 8.2.- O acordo de resolución definitiva da subvención será notificado individualmente aos solicitantes.8.3.- Sin prexuízo do anterior, a publicidade dos distintos actos derivados deste proceso, así como as comunicacións a que dese lugar, realizaranse mediante publicación no Taboleiro de Edictos deste Concello, no apartado “Convocatorias” da sección “Actualidade” da páxina web do Concello de Mugardos (www.concellodemugardos.org/es) e a través do teléfono de información municipal (981470290-981470338) sen prexuízo de calquera outro medio de difusión que se considere oportuno. A presente convocatoria rexerase de xeito supletorio pola Ordenanza Xeral de Subvencións do Concello de Mugardos (aprobada en sesión plenaria de data 11.07.2013, e publicado integramente o seu texto no Boletín Oficial da Provincia núm.183 de data 25.09.2013). A presente convocatoria e cantos actos administrativos se deriven da mesma poderán ser impugnados polos/as interesados/as nos casos e na forma establecida pola Lei 30/1992, do 26 de novembro, de réxime xurídico das administraciones públicas e do procedemento administrativo común. Mugardos, 14 de novembro de 2013. A ALCALDESA ACCIDENTAL, (Delegación de funcións R. A. 920/2013, de 06.11.2013) ASDO) MARÍA DEL PILAR DÍAZ OTERO